پازیگی قتل عام میانمار 2023ء

پازیگی قتل عام 11 اپریل 2023ء کو میانمار کی فضائیہ کی طرف سے  کے فاصلے پر واقع ساگانگ ریجن کے کنبالو ٹاؤن شپ کے گاؤں پازیگی میں عام شہریوں کا قتل عام تھا۔ قتل عام کے دوران، میانمار کی فضائیہ نے  پازیگی گاؤں میں عوامی انتظامیہ کے دفتر کی افتتاحی تقریب میں فضائی حملوں کا ایک سلسلہ شروع کیا۔ میانمار میں 2021ء میں اقتدار پر قبضے کے بعدیہ سب سے مہلک  ترین حملہ تھا جس کے نتیجے  میں کم از کم 120 افراد ہلاک ہوئے .

پس منظر 
1 فروری 2021ء کو میانمار کی مسلح افواج نے بغاوت کی اور نیشنل لیگ فار ڈیموکریسی کی زیر قیادت جمہوری طور پر منتخب حکومت کو معزول کر دیا۔ اس کے فوراً بعدفوج نے اسٹیٹ ایڈمنسٹریشن کونسل (SAC) قائم کی اور قومی ہنگامی حالت کا اعلان کیا۔ اس اعلان کے بعد  پورے ملک میں عام شہریوں نے فوجی قبضے کے خلاف مزاحمت کے لیے بڑے پیمانے پر احتجاج کیا۔  مئی 2021ء تک سویلین کی زیرقیادت مزاحمت SAC کے خلاف خانہ جنگی  بڑھ گئی تھی، جو سمجھوتہ کرنے کو تیار نہیں تھی۔ پازیگی روایتی بامر بدھ مت کے گڑھ میں واقع ہے جو فوجی حکمرانی کے خلاف تیزی سے مزاحمت کے گڑھ کے طور پر ابھرا۔ پازیگی تقریباً 100 گھرانوں کا ایک چھوٹا سا گاؤں ہے، جو ساگانگ خطے میں واقع ہے جس کی سرحد ملک کے دوسرے بڑے شہر منڈالے سے ملتی ہے۔  اپریل 2023 ءکے اوائل میں میانمار کی فوج کے دستوں نے ساگانگ ریجن میں، جہاں پازیگی واقع ہےمقامی مزاحمت کو دھمکانے اور دبانے کے لیے دیہاتوں کو جلا یا اور چھاپے مار کر دیہاتیوں کو قتل کیا  اور ہزاروں لوگوں کو ان کے گھروں سے نکال کر  فوجی کارروائی کا آغاز کیا۔  23 فروری تک مارشل لاء کے تحت رکھی گئی 50 بستیوں میں سے 14 ساگانگ ریجن میں واقع تھیں۔

واقعہ 
11 اپریل 2023ء کو مظاہرین عوامی دفاعی فورس کے انتظامی دفتر کے افتتاح کا جشن منانے کے لیے پازیگی میں جمع ہوئے۔ جشن کے کچھ دیر بعد لڑاکا طیارروں  نے اس علاقے پر بمباری کی،  جس کے نتیجے میں قریبی گولہ بارود اڑ گیا ہلاکتیں واقع ہوئیں۔  اس کے تھوڑی دیر بعد ایک ہیلی کاپٹرنے نیچے کے اہداف پر اندھا دھند فائرنگ کی۔ 
11 اپریل کو رات گئے جنتا کے ترجمان، میجر جنرل زو من تون نے تصدیق کی کہ حملہ ہوا ہے۔ لیکن انہوں نے یہ نہیں بتایا کہ کتنے لوگ مارے گئے ہیں۔

بین الاقوامی ردعمل

11 اپریل کو اقوام متحدہ کے سیکرٹری جنرل انتونیو گوٹیرس نے ایک بیان جاری کیا جس میں انہوں نے حملے کی شدید مذمت کی اور مطالبہ کیا کہ ذمہ داروں کا احتساب کیا جائے۔

امریکی محکمہ خارجہ نے فضائی حملوں پر گہری تشویش کا اظہار کرتے ہوئے میانمار کی حکومت سے خوفناک تشدد کو ختم کرنے کا مطالبہ کیا۔
میانمار میں انسانی حقوق کی صورت حال پر اقوام متحدہ کے خصوصی نمائندے ٹام اینڈریوز نے کہا کہ "معصوم لوگوں کے خلاف میانمار کی فوج کے حملے، بشمول ساگانگ میں آج کے فضائی حملے، عالمی بے حسی اور انہیں ہتھیار فراہم کرنے والوں کی وجہ سے ممکن ہے"۔

حوالہ جات 

میانمار
2023ء
قتل عام
اپریل
میانمار میں اندرونی تنازعات
میانمار کی جنگیں